SL Uradni list Evropske unije C 288/5

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 288/04)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„AZEITONAS DE CONSERVA DE ELVAS E CAMPO MAIOR“

ES št.: PT/00216/10.12.2001

ZPO (X) ZGO ( )

Ta povzetek je informativne narave. Vsi zainteresirani in zlasti proizvajalci zadevnih ZOP ali ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1).

1. Pristojna služba države članice/tretje države:

Naziv: Instituto de Desenvolvimento Rural e Hidráulica Naslov: 3 Av. Afonso Costa PT-1949-002 Lisbon Telefon: (351-21) 844 22 00 Telefaks: (351-21) 844 22 02 E-naslov: idrha@idrha.min-agricultura.pt

2. Vlagatelj:

2.1. Naziv:: Agrodelta Indústrias Alimentares Lda (vloge za registracijo ni predložila skupina proizvajalcev, pač pa pravna oseba iz člena 1 Uredbe (EGS) št. 2037/93).

2.2. Naslov:

Zona Industrial, PT-7370 Campo Maior Telefon.: (351) 268 680 140 Telefaks: (351) 268 680 141 E-naslov: agrodelta@delta-cafes.pt

2.3. Sestava: pridelovalec ali proizvajalec/predelovalec (X) drugo ( )

3. Vrsta proizvoda:

Razred 1.6.: Sveže ali predelano sadje, zelenjava in žito

4. Specifikacija:

(povzetek pogojev iz člena 4(2)):

4.1. Ime: „Azeitonas de Conserva de Elvas e Campo Maior“

4.2. Opis:: Izdelek iz plodov sort Azeiteira, Carrasquenha, Redondil in Conserva, ki spadajo v vrsto Olea europea sativa Hoffg Link, ustrezno konzerviran po naslednjih postopkih:

namakanje sladkanih zelenih oljk v slanici,

namakanje zdrobljenih zelenih oljk v slanici,

namakanje mešanice rezanih zelenih oljk v slanici.

Plodovi so zdravi, brez pomanjkljivosti, neolupljeni in s fino, svetlo in ravno lupino. Imajo mesnat notranji del lupine, njihov največji premer je povprečen (v primeru sorte Conserva je lahko največji premer manjši od povprečja). Barva zelenih oljk se lahko spreminja od svetlo-zelene do rumeno-zelene, barva mešanih oljk pa od temno rdeče-zelene do črne. Najmanjše dovoljene velikosti so:

280–320 plodov/kg za cele zelene oljke v slanici,

340–360 plodov/kg za zelene oljke, polnjene (z mesom rdečega popra) ali s koščico, v slanici,

240–260 plodov/kg za zdrobljene zelene oljke v slanici,

300–320 plodov/kg za mešane oljke v slanici, rezane in aromatizirane z origanom in/ali timijanom.

Pri obiranju imajo oljke razmerje meso/koščica nad 5 in se z lahkoto razkoščičijo. Zaradi zemlje in podnebja, regionalnega znanja in izkušenj ter posebnih lastnosti uporabljenih sort, ima Azeitonas de Conserva de Elvas e Campo Maior naslednje kemične lastnosti: pH 4 ali več; prosto kislost, izraženo z mlečno kislino, ali več kot 0,6 g/100 ml; 6,5 do 7,5 g natrijevega klorida na 100 ml slanice; kombinirano kislost manj kot 0,140 N in razmerje prosta/hlapna kislost večje od 1. Organoleptično se v skladu s standardnimi merili vrednotenja (zunanji in notranji izgled, vonj in okus) oljke razvrstijo v tipično, visoko ali dobro kakovost.

4.3. Geografsko območje:: Glede na zemljo in vremenske pogoje, potrebne za pridelavo in pripravo oljk, posebno znanje in izkušnje lokalnega prebivalstva ter pri pridelavi uporabljenih izvirnih lokalnih metod, ki se ne spreminjajo, je geografsko območje omejeno na občini Elvas in Campo Maior, kjer potekajo pridelava, obdelava in embaliranje. Embaliranje se mora izvajati v geografskem območju zato, da se zagotovi sledljivost in nadzor proizvoda ter njegovo označevanje in da se ohranijo kakovostne lastnosti proizvoda, ki bi sicer lahko vseboval drugje pridelane oljke, ki bi bile mešane z njim.

4.4. Dokazilo o poreklu:: Z referenčnimi sortami, zbranimi že leta 1900, pridelovanje oljk za konzerviranje ohranja svojo vlogo pri dolgi tradiciji v zadevnih občinah. Proizvod ima na regionalni ravni velik ekonomski pomen. Azeitonas de Conserva de Elvas e Campo Maior se pošilja po vsej državi in celo v tujino ter ima odličen sloves. Uporablja se v številnih tradicionalnih portugalskih receptih in je poznan po imenu, zlasti kot predjed. Oljčni nasadi so registrirani in jih Skupina odobri po posvetovanju z inšpekcijskim organom. Celoten postopek pridelave je predmet strogih preverjanj, ki omogočajo popolno sledljivost proizvoda. Skrb za oljke narašča, obiranje in prevoz oljk ter različni uporabljeni postopki so pod nadzorom, se preverjajo in so registrirani. Certifikacijska oznaka na embalaži je oštevilčena, da je tako možno zagotoviti poreklo proizvoda na vsaki stopnji pridelovalne verige.

4.5. Metoda pridobivanja:: Oljke se pridobivajo v nasadih na geografskem območju. Razdalja med drevesi je tradicionalna (10 × 9 ali 10 × 8 m) ali bolj intenzivna (7 × 7/7 × 6 m). V starejših nasadih oljk se uporabljajo enostavnejše tehnike namakanja (namakanje z razprševanjem), v novejših pa visoko razvite (kapljično namakanje). Pridelava je vedno takšna, da je skladna z okoljskimi pogoji in odraža v preteklosti pridobljeno znanje in izkušnje. Oljke se obirajo ročno ali z luščenjem vej v enem koraku, pri čemer se pazi, da se plodovi ne poškodujejo. Pri pridelavi zelenih oljk se plod obere, ko je največji in ima na začetku postopka staranja čvrsto strukturo. Če se ga prereže in na rahlo stisne s prsti, se koščica običajno izloči.

Primerno velike in izrazito zelene oljke sorte Carrasquenha se uporabijo za pridelavo zdrobljenih zelenih oljk. Pri pridelavi mešanih oljk se plod obere preden je popolnoma dozorel in je lahko rožnate, kostanjevo rjave, zelenkaste ali rahlo črne barve.

Oljke se razvrstijo po velikosti in se odstranijo, če kažejo znake poškodb ali niso ustrezno dozorele.

Ne glede na to ali se pridobijo s tradicionalnim ali bolj industrijskim pristopom, so postopki vedno fini, npr. z uporabo slanice ali razredčenih raztopin natrijevega hidroksida in mlečne kisline. Fermentacijo lahko povzročijo določene kvasovke in mlečna flora.

Po potrebi se oljke lahko začinijo z zelišči iz regije (listi limonovca ali pomarančevca, česen, lovor, origano in timijan) in se v nekaterih primerih polnijo z mesom rdečega popra.

Drobljenje oljk se opravlja ročno ali strojno v manjših količinah, da meso ne postane praškasto ali da se ne zdrobijo koščice oljk.

Ko je postopek pridelave zaključen, se oljke za konzerviranje embalirajo v neaktivno vodotesno embalažo — izbrano posebej za zadevni proizvod — ki ne vpliva negativno na vsebnost. Potem se prelijejo s primerno tekočino, da se prepreči oksidiranje ali nastanek sloja.

4.6. Povezava:: Območje pridelave ima blago podnebje z zimskimi temperaturami, ki so dovolj nizke, da dovoljujejo vegetativno mirovanje in spodbujajo kasnejšo rodovitnost, vendar ne vplivajo negativno na pridelek.

Skupaj s povprečnimi padavinami in blagimi temperaturami, debelina in plodnost zemlje v regiji prispevata k temu, da plodovi dozorijo in dajo idealne lastnosti za tip zadevnega proizvoda.

Uporabljene sorte so popolnoma prilagojene regiji, dajejo oljke z nizko vsebnostjo olja in primerno čvrstostjo.

Temperatura okolja je ključna pri pripravi konzerviranih oljk.

Povprečna temperatura na začetku sezone je okoli 22 °C. Izkoriščanje naravnih pogojev pospeši postopek in se zgodaj dosežejo popolne kemične lastnosti v slanici.

Drug pomemben dejavnik je dejstvo, da so zelišča ipd., uporabljena kot začimbe za oljke, naravna.

Organoleptične lastnosti proizvoda so torej tesno povezane z geografskim območjem pridelave, sestavo nasadov oljk, zemljo in podnebjem.

Ta način pridelovanja oljk je del starodavne tradicije, ki se kaže v neštetih navedbah virov literature — v nekaterih primerih sega nazaj za več kot eno stoletje — in z izkazano izjemno skrbjo pri negovanju oljčnih nasadov in konzerviranju oljk.

Nastale so številne kmetijske in industrijske tradicije, ki so osredotočene na pomembnost pridelovanja oljk in uporabljene tehnike, kot so značilna obleka, pesmi in regionalna kuhinja.

4.7. Organ, pooblaščen za preverjanje skladnosti proizvodov s specifikacijo::

Naziv: AGRICERT Certificação de Produtos Alimentares Lda Naslov: R. Dr. António Pires Antunes, 4 r/c Esq. Sala C PT-7350 Elvas Telefon: (268) 76 95 64/5 Telefaks: (266) 76 95 66 E-naslov: agricert@clix.pt

4.8. Označevanje:: Azeitonas de Conserva de Elvas e Campo Maior ZPO in logotip Skupnosti morata biti na označbi skupaj s certifikacijsko oznako, ki mora vsebovati naziv proizvoda in obliko zadevnega besedila, naziv organa, pooblaščenega za preverjanje skladnosti proizvodov s specifikacijo in zaporedno številko (številčno ali abecedno-številčno oznako, ki omogoča sledljivost proizvoda).

4.9. Nacionalne zahteve:: —

(1) Evropska Komisija, Generalni direktorat za kmetijstvo, Enota za politiko kakovosti kmetijskih proizvodov, B-1049 Bruselj.